section_heading: Jadranski slijev
paragraph_text: Jadranski slijev zauzima 38 posto površine Hrvatske i grubo ga se može podĳeliti na istarski poluotok, jadranski slijev u Lici i Dalmacĳu. Rijeke jadranskog slijeva su uglavnom kratke i izolirane, često povezane sustavom podzemnih tokova. U krškim poljima česte su rijeke ponornice, od kojih mnogima od njih tijekom sušnog razdoblja nadzemni dijelovi potpuno presušuju, podzemni sustavi vodotoka i rezervoara vode nikada ne presušuju, te ribama omogućuju preživljavanje. U vodama jadranskog slijeva nastanjeno je 86 ribljih vrsta, njih 19 naseljava crnomorski i jadranski slijev, a od preostalih 67 njih većina su endemi voda šireg jadranskog slijeva.